Diari Oficial de la Generalitat Valenciana


Sumari del DOGV 6841, del 16-08-2012 (2012/7903)

RESOLUCIÓ de 24 de juliol de 2012, de la consellera d'Educació, Formació i Ocupació, per la qual es nomena Jorge Olcina Cantos membre del Ple del Consell Valencià d'Universitats i de Formació Superior.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6841

Data del DOGV
:   16-08-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/7903


Data del document
:   24-07-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * Consell Valencià d'Universitats i de Formació Superior
    * Conselleria d'Educació, Cultura i Esport

RESOLUCIÓ de 24 de juliol de 2012, de la consellera d'Educació, Formació i Ocupació, per la qual es nomena Jorge Olcina Cantos membre del Ple del Consell Valencià d'Universitats i de Formació Superior. [2012/7903]  
La Llei 4/2007, de 9 de febrer, de la Generalitat, de Coordinació del Sistema Universitari Valencià, crea i regula, en el capítol II del títol III, el Consell Valencià d'Universitats i de Formació Superior, i establix en l'article 25.1.e) que el Ple del Consell estarà integrat, entre altres vocals, per un representant de cada consell de govern de les universitats públiques, designat del mode en què establisquen els seus estatuts respectius.   
L'article 26.1 de l'esmentada norma legal disposa que els membres del Ple del Consell Valencià d'Universitats i de Formació Superior, que no ho siguen per raó del seu càrrec, seran nomenats pel conseller competent en matèria d'universitats, amb la designació prèvia de l'òrgan corresponent, per un període de quatre anys, i podran ser renovats per períodes successius de la mateixa duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
  
Segons consta en el certificat de la secretària general de la Universitat d'Alacant, en la sessió ordinària del Consell de Govern de la Universitat, de data 28 de juny de 2012, s'ha designat Jorge Olcina Cantos representant d'eixe òrgan en el Ple del Consell Valencià d'Universitats i de Formació Superior, en substitució d'Amparo Navarro Faure.  
  
Vist el que s'ha exposat, de conformitat amb el que establix l'article 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, vista la proposta del director general d'Universitat, Estudis Superiors i Ciència, de data 23 de juliol de 2012 i de conformitat amb esta, resolc:  
  
Primer  
Nomenar Jorge Olcina Cantos vocal del Ple del Consell Valencià d'Universitats i de Formació Superior en representació del Consell de Govern de la Universitat d'Alacant, en substitució d'Amparo Navarro Faure.   
  
Segon  
D'acord amb el que establix l'article 26.1 de la Llei 4/2007, de 9 de febrer, de la Generalitat, el nomenament s'efectua pel període restant de mandat del membre que ha cessat.  
  
Tercer  
La present resolució produirà efectes des del mateix dia en què es publique en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present orde, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
  
El recurs de reposició ha d'interposar-se davant de la consellera d'Educació, Formació i Ocupació, en el termini d'un mes a comptar des de l'endemà de la seua publicació.  
El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.  
  
València, 24 de juliol de 2012.- La consellera: María José Catalá Verdet.